User:Rtafa ppp/วิกฤตการณ์ ร.ศ.112

วิกฤตการณ์ ร.ศ.112
วิกฤตการณ์ ร.ศ.112 เป็นเหตุการณ์ความขัดแย้งระหว่างสยาม (ประเทศไทยในขณะนั้น)และฝรั่งเศส ในกรณีของการถือสิทธิเข้าครอบครองอาณาจักรล้านช้าง หรือ ลาวทำให้ไทยต้องยอมยกดินแดนฝั่งซ้ายของแม่น้ำโขง อันได้แก่ ประเทศลาวปัจจุบัน ในพื้นที่เมืองหลวงพระบาง เมืองเวียงจันทร์ และอาณาเขตนครจัมปาศักดิ์ตะวันออก ตลอดจนบรรดาเกาะต่าง ๆ ในแม่น้ำโขง เป็นพื้นที่ 143,000 ตารางกิโลเมตร รวมทั้งต้องปฏิบัติตามสนธิสัญญาที่ฝรั่งเศสได้กำหนดขึ้น โดยไทยมีข้อเสียเปรียบทุกประการ  เมื่อปี พ.ศ. 2436

โดยในขณะนั้นอาณาจักรล้านช้างมีฐานะเป็นประเทศราชของไทย มีรัฐบาลเดียวกัน คือรัฐบาลที่กรุงเทพฯ และมีความเป็นอันหนึ่งอันเดียวกันกับภาคอีสานของไทย ทั้งด้านเชื้อชาติ  ศาสนา  ภาษา  และวัฒนธรรม  เมื่อยุคล่าอาณานิคมของประเทศแถบตะวันตกได้เริ่มขึ้น  นักสำรวจจากรัฐบาลฝรั่งเศสได้มีความสนใจและตระหนักถึงทรัพยากรธรรมชาติที่มีอยู่อย่างมากมายในอาณาจักรล้านช้าง   ทั้งนี้อาณาจักรล้านช้างยังมีแม่น้ำโขงอันเป็นช่องทางนำไปสู่แคว้นยูนนาน  ทั้งแควลำน้ำโขงตอนบนยังไปบรรจบกับแควน้ำดำซึ่งกลายเป็นหนทางสู่อ่าวตังเกี๋ยได้อีกทั้งในขณะนั้นไทยเองก็มีปัญหาความขัดแย้งกับญวณเรื่องสิทธิประโยชน์เหนือดินแดนล้านช้าง  โดยหลายท้องที่ของฝั่งซ้ายแม่น้ำโขงมีชื่อเรียกทั้งชื่อไทย และชื่อญวณ

เมื่อฝรั่งเศสเข้ายึดญวณได้ใน ปี พ.ศ.2427 ฝรั่งเศสก็อ้างสิทธิของตนเหนืออาณาจักรล้านช้าง หรือที่ฝรั่งเศสเรียกว่าฝั่งซ้ายแม่น้ำโขงแทนที่ญวณ  เมื่อไทยและฝรั่งเศสก็ต่างอ้างสิทธิเหนือดินแดนล้านช้างและไม่สามารถตกลงกันได้  ฝรั่งเศสจึงอ้างเหตุการณ์ที่ทหารไทยเข้าบุกรุกและฆ่าบุคคลในอาณัติของฝรั่งเศสเพื่อใช้เป็นข้ออ้างให้ไทยยกดินแดนล้านช้างให้   ไทยได้ทำหนังสือไปประท้วงรัฐบาลฝรั่งเศส แต่ก็ไม่เป็นผล ไม่สามารถหาข้อตกลงร่วมกันได้

วันที่ 13 กรกฎาคม 2436 ฝรั่งเศสจึงส่งเรือรบ 2 ลำเข้ามาทางปากแม่น้ำ ทางรัฐบาลไทยได้ทำการประท้วง แต่ฝรั่งเศสก็ทำเฉย จึงเกิดการยิงกันขึ้นที่ป้อมพระจุลจอมเกล้า เป็นผลทำให้ฝ่ายไทยตาย 15 คน และฝ่ายฝรั่งเศสตาย 2 คน ในที่สุด เรือรบฝรั่งเศสก็แล่นเข้ามาถึงกรุงเทพฯ และจอดทอดสมออยู่ที่หน้าสถานฑูตฝรั่งเศสประจำประเทศไทย

วันที่ 22 ก.ค. 2436 ฝรั่งเศสยื่นคำขาดให้รัฐบาลไทย ยอมยกดินฝั่งซ้ายแม่น้ำโขงให้กับตน โดยให้เวลาที่ไทยจะต้องตอบภายใน 24 ชม. เมื่อฝรั่งเศสไม่ได้คำตอบ

ในวันที่ 26 กรกฎาคม 2436 ฝรั่งเศสสั่งให้เอกอัคราชฑูตออกจากประเทศไทย

ในที่สุดเพื่อเป็นการรักษาดินแดนส่วนใหญ่ของชาติเอาไว้ ฝ่ายไทยจึงต้องยอมทำตามข้อเสนอของฝรั่งเศส โดยได้มีการทำสนธิสัญญาระหว่างไทยกับฝรั่งเศสในวันที่ 3 ตุลาคม 2436

ซึ่งในสนธิสัญญานอกจากไทยจะเสียดินแดนล้านช้างให้กับฝรั่งเศสแล้ว ยังมีข้อเสียเปรียบเกิดขึ้นอีกมาก แต่ด้วยพระปรีชาสามารถในการดำเนินนโยบายการต่างประเทศอันชาญฉลาดและแยบยลของพระบาทสมเด็จพระจุลจอมเกล้าเจ้าอยู่หัว  โดยการเสด็จประพาสยุโรป ในพ.ศ.2440 ได้ทำให้ความตึงเครียดของความขัดแย้งลดน้อยลงบ้าง  แต่อย่างไรก็ตามไทยยังคงต้องสูญเสียดินแดนอีกหลายครั้งเพื่อรักษาดินแดนส่วนใหญ่เอาไว้  แต่ข้อเสียเปรียบเหล่านี้ก็ได้รับการแก้ไขจนสำเร็จในช่วงสงครามโลกครั้งที่สองพ.ศ.2482 - 2488 โดยที่ฝรั่งเศส {โครง}